|  |  |
| --- | --- |
| Numri i lëndës: | 2019:094585 |
| Datë: | 22.07.2019 |
| Numri i dokumentit: | 00420914 |

C.nr.839/19

GJYKATA THEMELORE NË PEJË, Departamenti i Përgjithshëm, sipas gjyqtares Afërdita Mulhaxha, në kontestin juridiko-civil të paditësve: S.(H.)S., A.(S.) S. e përfaqësuar nga përfaqësuesi ligjor S. S., A. S., që të tre nga fshati N., K e P., S. N. dhe B. N., që të dy nga P., e që të gjithë i përfaqëson e autorizuara S. A., avokate në P., kundër të paditurës Kompania e Sigurimeve ,,I.”, me seli në P., për shkak të kompensimit të dëmit, vlera e kontestit 91.000€, me dt.22.07.2019, jashtë seace, merr këtë :

A K T V E N D I M

NDERPREHET procedura në këtë çështje kontestimore konform nenit 277 pika d) të LPK-së.

Procedura do të vazhdoj pasi që njëra nga palët ndërgjyqëse të parashtroj kërkesën për vazhdimin e sajë.

A r s y e t i m

Pala paditëse nëpërmes të autorizuarit të saj ka ushtruar padi me dt.06.04.2018, kundër të paditurës Kompania e Sigurimeve ,,I.”, me seli në Prishtinë, për shkak të kompensimit të dëmit, vlera e kontestit 1000€.

Në shqyrtimin e dt.12.06.2019, palët ndërgjyqëse janë pajtuar që kjo çështje të ndërprehet për shkak se e paditura gjendet në fazën e falimentimit, dhe gjykata ka vepruar konform nenit 277 pika d) të LPK-së, *me të cilën dispozitë shprehimisht është paraparë se deri te ndërprerja e procedurës mund të vij në rastin kur paraqitet propozimi për fillimin e procedurës së falimentimit në kontestet në të cilat i padituri është debitor falimentues*.

E autorizuara e palës paditëse me dt.09.07.2019, ka ushtruar parashtresë me propozim për vazhdim të procedurës së ndërprerë gjatë seancës së shqyrtimit kryesor të dt.12.06.2019.

Gjykata duke u gjendur para një gjendje të tillë faktike, ka shqyrtuar me kujdes të gjitha shkresat e lëndës, e duke pasur parasysh në veçanti Vendimin e BQK me NR.23-10/2019, ka vendosur si në dispozitiv të këtij aktvendimi.

Nga sa u tha më lartë u vendosë si në dispozitiv të këtij aktvendimi konform nenit 277 par.1 pika d) të LPK.

NGA GJYKATA THEMELORE NË PEJË, me dt.15.07.2019.

Gj y q t a r j a

Afërdita Mulhaxha

UDHËZIMI JURIDIK:

*Kundër këtij aktvendim është e lejuar ankesa*

*në afat prej 15 ditësh ,Gjykatës së Apelit*

*në Prishtinë e nëpërmjet të kësaj gjykate.*